L 291/4 Jurnalul Oficial al Uniunii Europene 7.10.2014 REGULAMENTUL DELEGAT (UE) NR. 1047/2014 AL COMISIEI din 29 iulie 2014 de completare a Regulamentului (UE) nr. 1308/2013 al Parlamentului European și al Consiliului în ceea ce priveşte strategiile naționale sau regionale care trebuie să fie elaborate de către statele membre în cadrul programului de distribuire a laptelui în şcoli COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului ('), în special articolul 27 alineatul (1) litera (b), întrucât: (1) Articolul 26 alineatul (2) din Regulamentul (UE) nr. 1308/2013 prevede că, începând cu 1 august 2015, statele membre care doresc să participe la programul de distribuire a laptelui în școli trebuie să aibă în prealabil o stra- tegie, la nivel național sau regional, pentru punerea în aplicare a acestuia. (2)  În conformitate cu articolul 26 alineatul (3) din Regulamentul (UE) nr. 1308/2013, cu ocazia elaborării strate- giilor lor, statele membre trebuie să întocmească o listă cuprinzând laptele şi produsele lactate care vor fi eligibile în cadrul programelor lor. Pentru ca programul de distribuire a laptelui în şcoli să fie mai eficace, strategia unui stat membru ar trebui să prevadă și alte elemente esențiale, și anume grupa de vârstă a copiilor şi frecvența distri- buirii, cheltuielile provizorii în cadrul programului, inclusiv informații privind eventuale plăți naţionale, precum şi modalitățile de evaluare a eficacității programului. (3) În cazul în care un stat membru intenționează să prevadă măsuri de însoțire în conformitate cu articolul 26 alineatul (2) din Regulamentul (UE) nr. 1308/2013, aceste măsuri ar trebui să fie descrise, la rândul lor, în stra- tegie. (4) Ar trebui prevăzute dispoziții privind strategiile naționale sau regionale care trebuie să fie elaborate de către statele membre în cadrul programului de distribuire a laptelui în școli. Dispozițiile respective ar trebui să se aplice începând cu 2015, ADOPTĂ PREZENTUL REGULAMENT: Articolul 1 Strategia 1.  Strategia pentru punerea în aplicare a programului de distribuire a laptelui în şcoli care trebuie să fie întocmită de către statele membre, în conformitate cu articolul 26 alineatul (2) din Regulamentul (UE) nr. 1308/2013, este transmisă Comisiei până la data de 1 iulie a fiecărui an. 2.  Strategia include cel puțin următoarele elemente: (a) nivelul administrativ la care va fi gestionat programul de distribuire a laptelui în şcoli; (b) o listă cuprinzând laptele și produsele lactate identificate prin codurile lor NC, selectate în cadrul programului, și o explicație a procesului de stabilire a produselor care urmează să fie furnizate; (c) modalitățile de furnizare a produselor în cadrul programului, inclusiv frecvența şi calendarul de distribuție, precum şi beneficiarii programului; (d) cheltuielile provizorii în cadrul programului, inclusiv informațiile privind eventuale plăți naţionale efectuate în conformitate cu articolul 217 din Regulamentul (UE) nr. 1308/2013, care să indice modalitățile de finanțare a unor astfel de plăți; (e) modalitățile stabilite pentru evaluarea eficacității programului. 3. În cazul în care statele membre decid să introducă măsuri de însoțire pentru programul lor de distribuire a laptelui în şcoli, în conformitate cu articolul 26 alineatul (2) din Regulamentul (UE) nr. 1308/2013, ele descriu aceste măsuri în strategiile lor, inclusiv obiectivele și avantajele preconizate ale măsurilor şi modul în care vor fi finanțate. () JOL347,20.12.2013,p. 671.